hu hu es hu hu hu hu hu hu hu ga hu hu hu hu hu hu hu hu hu hu hu hu hu hu hu hu hu hu hu hu hu hu hu eu hu hu en hu hu hu hu hu hu hu hu hu hu en hu en hu en en hu hu hu hu hu hu en hu hu hu hu hu hu hu en hu hu hu hu es hu hu
2017. januárjában volt egy terhesség megszakításom (ekkor 36 éves voltam) genetikai probléma miatt. Nagyon megviselt minket a párommal együtt, ezért 1 évig a műtét után nem is kezdtünk el próbálkozni. 2019-ben egy internetes oldalon láttam először az Aviva módszer bemutatóját. Rögtön megfogott, hogy mozgással mennyit tudunk javítani a női egészségünkön. A menstruációim szabálytalanok voltak, általában 30-35 nap között jelentkeztek, és 8 napig tartottak. Még 2019 februárjában találtam a közelben egy csoportot, ahol betanító órát szerveztek. Irén nagyon kedves, segítőkész volt, és egy hétvége alatt bemutatta a módszert. Bevallom én a tanfolyam után nem kezdtem el otthon gyakorolni, a gyakorló órákra meg nem tudtam eljárni, így abbamaradt a mozgás. 2019 májusában ismét várandós lettem, de a baba az 5. héten meggondolta magát, és nem maradt velünk. Ekkor már tudatosabban kezdtem el foglalkozni önmagammal, és kutatni, hogy min kell változtatnom. Így kezdtem el naponta reggel fogyasztani a méhpempőt, majd eljutottam Nórához, aki jógaoktató, és elkezdtem heti 2 * jógázni. Hatha jógára és restorative jógára is jártam, ami kifejezetten női problémákra keres megoldást. Itt a jógán találkoztam Diával, akivel elhatároztuk, hogy elkezdünk újra Avivára járni. Marcsihoz kerültünk, egy jó hangulatú csapatba. Először heti 1*, majd heti 2* volt lehetőség a közös tornára. Közben én itthon is tornáztam, így a heti 3 alkalom mindig adott volt. Először a menstruációm rendeződött 1hónap után, és állt be 28 napos ciklusokra. 2019 decemberében azután pozitívat teszteltem, és most már 26 hetes várandós vagyok a fiunkkal. Összességében azt hiszem, először belül kell megváltozni, és ezt a változást siker koronázza majd."
"Problémamentes, boldog terhességet követően, természetes úton a 41. hétre született meg a kisfiúnk 2018.06.01-én. Zökkenőmentesen ment az igény szerinti szoptatás, kötődően neveljük és hordozom mind a mai napig Zentét. Valószínűleg ennek köszönhetően, bár kis korkülönbséget szerettünk volna a gyerekeink között, még 16 hónappal a szülést követően se jött meg újra a menstruációm. Elkezdtem olvasgatni a témában, és egyre több helyen ajánlották az Aviva-tornát. Szerencsémre pont akkor indultak alaptanfolyam Miklóson. Az elsőről már lemaradtam, de októberben a második csoportban már részt tudtam venni. Maga az alaptanfolyam is nagyon jó élmény volt, igazi kikapcsolódás, feltöltődés. Hiába mentek azonban jól a gyakorlatok közösen, és a könyvet is megvettem, otthon egyedül nem tudtam megcsinálni a leírások és az emlékeim alapján. Aztán részt vettem több gyakorló órán, ami után már ment egyedül is a gyakorlatsor.  Igyekeztem heti két alkalommal tornázni. December végén jött meg először a menzeszem, majd még egyszer. Az azt követő hónapban pedig pozitív terhességi tesztet csináltam. A torna mellett igyekeztem követni a ciklusomat, figyelni a termékeny nyákot. Hőgörbét is szerettem volna vezetni, de erre már nem került sor. Túl vagyunk a 12 hetes genetikai ultrahangon és a kombinált teszten, szerencsére minden vizsgálat eredménye jó.
Köszönöm Marcsinak az oktatást és támogatást, a csoportnak pedig a közös tornát! Mindenkinek kívánom, hogy elérje a célját, amiért az Aviva-tornába belekezdett!"
"Idén márciusban megállapították, hogy pajzsmirigy túlműködésem van és gyógyszert kaptam rá, de én az alternatív módszerek híve vagyok és adtam egy esélyt annak, hogy ne gyógyszerrel kelljen helyreállítani a rendszert. A ciklusom is felborult és egyre jobban kezdett kitolódni.
Elkezdtem vegán étrendre átállni és már ez nagyon sokat segített az értékeimen és a közérzetemen is. Aztán augusztus elején eljutottam az Aviva alaptanfolyamra. Alapvetően a ciklusom helyreállítása volt az elsődleges célom a tornával, de a babát is terveztük már párommal, így azt sem bántam volna, ha az Aviva ebben is segít majd nekem. Hihetetlen volt számomra, de az alaptanfolyam után pár nappal már meg is éreztem a jótékony hatását a tornának, ugyanis épp időre megjött a menzeszem, pedig a korábbiakból kiindulva egyáltalán nem számítottam rá. Majd szeptemberben elkezdtem hozzád járni gyakorló órákra és a pajzsmirigy értékem tökéletes volt, a ciklusom normális 28-29 napos volt. Nagyon hálás voltam már ennek is, majd lelkesen vártam az októberi menzeszem, ami aztán késett. Megijedtem, hogy megint felborult a hormonháztartásom valamitől és baj lehet, de aztán mertem csinálni egy tesztet és pozitív lett. El sem hittem, másfél hónap Aviva torna után minden a helyére került és ráadásul nem egy, hanem két kicsi lélek vár arra, hogy megszülessen hozzánk, ugyanis 18 hetes várandós vagyok ikrekkel :)
Mindenkinek csak ajánlani tudom az Avivát és akivel beszélek mindig megemlítem a torna csodálatos jótékony hatásait, még annak is jót tesz, akinek különösebb problémája nincs.
Nagyon hálás vagyok a segítségedért és a lelkes hozzáállásodért. Sokaknak segítesz azzal, hogy terjeszted az Aviva módszert és lehetőséget nyújtasz arra, hogy minél többen megismerkedjenek vele.
"A történtem röviden:2018 –ban elhatároztuk a párommal , hogy gyermeket szeretnénk , mivel nekem sose volt rendszeres menzeszem ezért már az elején el szerettem volna kezdeni egy kivizsgálást, hogy minden rendben legyen mire érkezik a gyermekünk. Az első vizsgálatom egy jó hírű nőgyógyászhoz vezetett, aki az éves nőgyógyászati szűrővizsgálatot is megcsinálta valamint kért egy nagy labor sok-sok hormonparaméterrel, amikor a kontrollra mentem hideg zuhanyként közölte valószínűleg korai petefészek kimerülésem van. Mondanom sem kell összetörtem , hazafelé végig sírtam közben azon gondolkoztam, hogy mondjam el a páromnak, amit az orvos mondott. Hazaérve nem bírtam tartani magam és sírva mondtam a kedvesemnek, hogy menjünk szét és próbálja meg az életet mással, mert tőlem sose lesz családja, szerencsére az én életem értelme a másik felem nagyon megértő volt és jobb ötlete támadt mint Nekem. Azt mondta ez egy vélemény, menjünk a labor eredményemmel el másirányba endokrinológiára. Egy meglepetéssel is készült nekem ezután 2 héttel megkérte a kezem, szeretné, hogy összeházasodjunk, ezzel sok erőt adott nekem a vizsgálatok folytatásában példaértékű kitartásával. Telt az idő kerestem egy endokrinológust akinek nagyon hálás vagyok, mert két dolgot állapított meg:1 nekem nincs korai petefészek kimerülésem a kolléga sajnos összekeverte melyik hormonnak, hogy kell arányban lennie, hatalmas kő esett le a szívemről, de a menzeszem még mindig nem jött ettől helyre. 2 PCOS –em van, azt mondta nem Ő az én orvosom menjek tovább olyan kollégához aki endokrinológus és nőgyógyász is. Így is tettem találtam egy nagyon kedves doktor urat, aki elkezdett inzulinrezisztenciára kezelni, diéta , mozgás és gyógyszer szépen alakult minden a laborjaim egyre jobbak lettek de a ciklusom, még mindig nem volt rendben, ebben az időszakban volt az esküvőnk. Esküvő után voltam kontrollon majd ott cukorgyógyszer és szteroidot írt fel nekem, de én ezt nem szerettem volna, ezért felkerestem egy másik endokrinológus- nőgyógyászt aki ismét hidegzuhanyként , közölte hogy a mozgás és étkezés az jó de a gyógyszereket amit szedek ne szedjem mert nem vagy cukorbeteg és gyermektervezéskor sem szabad ezeket szedni. Ezt követően a sok csalódás miatt elmentem egy sima endokrinológushoz aki az előző diagnózist megerősítette. Oké tehát ott tartunk, szépen fogyókúrázok és már eltelt 2 év , ezt követően találtam meg a jelenlegi orvosom aki végre kért több laborvizsgálatot, ciklusmonitorozást készített többször is és így hónapról hónapra tovább javulgattak az eredményeim én is sokkal jobban éreztem magam itt már -24 kg-nál tartottam az eredeti súlyomhoz képest. Gyermekáldás még váratott magára, ekkor olvastam az aviva tornáról.Felkerestem Marcsit akitől megtanultam az alapokat majd igyekeztem gyakorló órákra is járni, heti 1x egyedül tornáztam, 1x gyakorló órán voltam. És körülbelül 3 hónap alatt megtörtént a csoda velünk is , gyermeket várunk. Jelenleg betöltöttük a 12. hetet és minden rendben van. A titok szerintem: kitartás mozgás egészséges életmód és sose add fel!"
Jó néhány hete nem jelentkeztem nálad ennek okát valószínűleg sejted de most már mindenképpen szerettem volna kicsit mesélni neked mi történt velem jobban mondva velünk nyár eleje óta, mert bizony valóban egy pici élet fejlődik 16 hete a pocakomban.
Biztosan emlékszel, hogy az ovulációs tanfolyam előtt kicsit félve hívtalak, hogy mehetek -e akkor is, ha úgy sejtem, hogy kisbabát várok. Megnyugtattál, hogy nyugodtan mehetek, nincs olyan gyakorlat, ami árthatna ha tényleg úgy érzem, hogy pont most estem teherbe. Bevallom őszintén még azután is hezitáltam, hogy egyeztettünk, de végül elmentem és nagyon jól éreztem magam.
Akkor még csak néhány napja tudtuk, hogy amire úgy vártunk megtörtént, még minden nagyon bizonytalan volt, törékeny és teljesen hihetetlen volt számunkra. Az orvosomhoz csak két héttel későbbre kértem időpontot, hogy biztosan lássuk, hogy jó helyen van, jól tapad és van életjelenség.
A 6. hét elején egy picit megijedtem, mert rózsaszínes majd barna folyást tapasztaltam ezért egyből bementem a klinikára, hogy megnézzék mi a helyzet. Szerencsére az orvos egyből megtalálta a teljesen szabályos alakú petezsákot benne az élő embrióval. A barnázásra progeszteron pótlást kaptam. Másnap a saját orvosom is megerősítette, hogy a hormonpótlás és a sok pihenés majd segít, hogy szépen fejlődjön a babánk.
Az első heteket nehezen viseltem, nagyon fáradt voltam, állandóan émelyegtem, az éves sem ment, jó néhány kilót fogytam. A 10. héten volt némi folyadék a petezsák körül, nem volt tökéletes a tapadása ezért még szigorúbban vettem a fekvést és a pihenést.
Hál Istennek a 12. heti ultrahangon minden rendben találtak a babával. A méhlepény szépen tapad, leválásra utaló jelet nem láttak. Addigra az életerőm is elkezdett visszatérni és most már majdnem a régi az energiaszintem és sokkal nyugodtabb és bizakodóbb vagyok mint az elején. Most izgatottan várjuk a 19.heti ultrahangot, ahová szeptember végén megyünk.
Nagyon sokat gondolkodtunk rajta, hogy 14 hónap után miért pont most? Azon kívül, hogy ez a sors akarata volt arra jutottunk, hogy valószínűleg több tényező együttállása segített bennünket.
A prolaktin problémát április végén állapították meg nálam. Májusban elkezdtem a gyógyszert szedni és ezzel kicsit el is engedtem a "történetet' Hiszen idő míg a gyógyszer hat, utána újabb néhány hónap mire jó minőségű lesz a peteérésem. Gondoltam ősszel majd újra lesz esélyünk. Addig is elhatároztam, hogy sokat foglalkozom magammal, bízom az orvosomban, hiszek a megérzéseimben, figyelek az étkezésre, rendszeresen csinálom az AVIVÁT és a gyógytornámat. Az első katasztrofális hormon eredményem után következő havi kontroll eredményem már egészen szép volt. A harmadik ciklusban terveztük a prolaktint is visszamérni, de az a vérvétel már nem történt meg, mert közben megfogant a babánk.
Tavaly ősszel végeztem el a tanfolyamot, igaz nem nálad, de az első gyakorló órákon már a szigetszentmiklósi csoportodban vettem részt. Nagyon örültem, hogy még a nagy lezárás előtt eljutottam néhány személyes alkalomra. Majd online csatlakoztam ,amikor tudtam. Az avivát igyekeztem rendszeresen gyakorolni, de igazán becsületesen heti 2x néha 3x csak idén tavasszal csináltam. Hiszem, hogy a rendszeres gyakorlás nagyban hozzájárult, ahhoz, hogy most ezeket a sorokat fogalmazhatom.
Köszönöm neked a sok támogatást és biztatást! Nekem sok erőt adott, hogy havi néhány alkalommal együtt tornáztam olyan nőkkel, akikkel nagyon hasonlóak voltak a céljaink. Csodálatos munkát végzel. Kívánom, hogy sok sikered legyen még benne a jövőben. Adjon erőt és hitet még sok nőnek ez a torna és a kis közösséged.
Remélem nem bánod, hogy ilyen részletes beszámolót írtam.
Köszönök mindent és természetesen még jelentkezem!
Képzeld heti 2x avivázom itthon és azóta a menzeszem 27-28 napra jön meg. Nem görcsölök annyira, és kevesebb. A torna után igyekszem pihenni, szoktam érezni összehúzódásokat. Érdekes, de ezt már az első óra után is megfigyeltem.
1-2 hónap múlva indítjuk a lombikot. Nagyon bizakodóak vagyunk
„Nagyon szerettünk volna tesót a kislányunknak, de még nem tért vissza a ciklusom, nagyon sokat szopizott akkoriban a 15 hónapos leányzó, és nem akartam abbahagyni a szoptatást. Egyik baba mama klub alkalmával találkoztam Marcsival, ahol ismertette az Aviva torna áldásos hatásait. Nagyon megörültem, mert hiszek benne, hogy nincsenek véletlenek. Május 16.-án vettem részt az alaptanfolyamon, aztán a covid miatt nem tudtam személyesen eljárni de a Marcsi tartott online órákat is.  Heti 1x vele, heti 1x magamtól tornáztam Átküldte a zenét és megvettem a könyvet. Május 25.-én voltam először online gyakorló órán, majd kitartóan folytattam otthon a gyakorlást heti 2x. Óriási örömömre 06.24.-én visszatért a menstruációm, aztán még júliusban is. Persze a tornát folyamatosan csináltam otthon. Utána már nem is jött meg, megfogant a kisöcsi, akit azóta már itt tartok a kezemben, éppen jóllakottan pihen rajtam.  A "nagylányomat" még kb 3 hónapig szoptattam, aztán finoman leválasztottam, mert fájdalmas volt. Szerintem ez a torna maga a csoda.  Abszolút cáfolja rengeteg orvos állítását, miszerint szoptatás mellett nem lehet teherbe esni! Mindenkinek csak ajánlani tudom az Avivát. ”
Szia! Hosszú leszek.  Először is szeretnék mindent megköszönni Neked, hiszen sokkal többet kaptam, mint egy kis "tornát". A mi történetünk közel 8 éve kezdődött...gyermekre vágytunk a párommal, de az áldás elmaradt. Orvostól orvosig jártunk, PCOS, IR, pajzsmirigy alulműködés. Volt, aki medikálisan intézte a dolgokat, volt, aki diétát, sportot kért mellé, amiket akkor én már rég csináltam, túl voltam egy 50kg-os fogyáson. Aztán 2 éve eljutottam a SOTE II Asszisztált Reprodukciós Központba, ahol végre tényleg történt valami. Rátaláltam Marcsira és az aviva tornára (-az alaptanfolyamot ugyan régen elvégeztem már, de nem gyakoroltam). Közben a 2. Inszeminációnk sikeres lett, de veszteség lett a vége...és itt jön a csoda: röpke 2 ciklus után spontán teherbe estem annyi év után!   Marcsihoz jártam kismama tornára is a 2. Trimesztertől szinte végig. Természetes szülésre készültünk, végül ballonos szülésindítás lett, majd az oxitocinra nem reagáltam kellően, viszont Anna szíve egyszer megállt tőle...na, azt a pillanatot senkinek sem kívánom, de sikerült stabil szívverésre visszatérni, de a fájások kezdtek elmúlni és nem tágultam, belementem a császármetszésbe. Ahogy Annát meghallottam felsírni, a világ kifordult magából és a szívem örökre elrabolta. Zokogtam amikor pedig a fejemhez téve azonnal megismert és abbahagyta a sírást, teljesen elbűvölt. Egy tökéletes baba!  A férjemmel első pillantáskor újra zokogni kezdtünk, az őrzőben és csodálatosan meghitt 2 órát tölthettünk együtt hármasban: apa, Anna baba és anya. Hála a jó kondimnak - köszönöm Marcsi, teljesen jól éltem meg a terhességet, és most a császárból is könnyebben épülök fel. 6 hét múlva újra az aviva csoporttal, ahogy zöld utat ad az orvos. Örökké hálás leszek minden segítségért, mert a legnagyobb csoda így lehetett az enyém!
Kedves Marcsi!  Már rég jelentkeztem, de most egy igazán jó hírt kell, hogy megosszak Veled. Úton van a kistesó  ma voltunk az orvosnál, minden rendben 13. hétben vagyok  A novemberi élő és online tornák és a minden másnapi otthoni torna rapid gyorsasággal meghozta az eredményt   Olyannyira képzeld, hogy ikreknek indultak, bár az orvos már a 7. héten mondta, hogy ne éljük bele magunkat mert valószínűleg nem egyszerre termékenyültek meg és jutottak be mert az egyikük kisebb volt. Végül január elején vizsgált újra és az egyikük maradt velünk és természetesen nagyon boldogok vagyunk így is   csak gondoltam megosztom, hogy ENNYIRE hatásos volt!!! Nagyon szépen köszönünk mindent! A következő babánál nem várunk ennyit a tornával   Ha esetleg indul valahol várandós kismama torna és tudsz róla arra szívesen elmennék majd  Puszilunk és további sikeres munkát kívánunk neked!  Ha tervezzük a következőt akkor jelentkezünk ismét
Kedves AVIVA-s Társak! És Leendő Társak! Férjemmel 2019-őszén házasodtunk össze. Akkor már tudtuk, hogy babát szeretnénk, dolgoztunk is az „ügyön”, de aztán teltek a hónapok és csak nem lett eredmény. Aztán jött a Pandémia… Otthon ragadtunk, volt időnk, a siker azonban nem jött meg. Sajnos agyalni is több idő volt a dolgokon. Vettem ovulációs tesztet (többet is), aminek nem lett jó eredménye, akkor kezdtek jönni a félelmek és a feszültség. Egyik este a face görgetése közben feljött Marcsi hirdetése. Semmi sincs véletlenül! Utánaolvastam és felkeltette érdeklődésem. Amint lehetett be is jelentkeztem egy alapozó tanfolyamra (ez körülbelül 2020 júliusában volt). Marcsi személyisége rögtön megragadott, onnantól hetente jártam a közös tornára, nagyon megszerettem ezt a mozgásformát. Végre egy olyan tornát találtam, ahol nem kellett végig ugribugrizni, a fogyásom is szépen elindult. Otthon is végeztem a gyakorlatokat. A közösség is nagyon jó volt, jól éreztem magam a csapattal. A bennem lévő feszültség is oldódott a babavárással kapcsolatban és azt éreztem, hogy nem is csak a teherbeesés miatt járok, hanem magam miatt is. Három hónap tornázás után sikerült teherbe esnem. Szinte el sem hittem, hogy ilyen gyorsan jött az eredmény. Amint lehetett, elkezdtem a kismama tornát Marcsival. Ezt is nagyon szerettem és mivel otthonról dolgoztam, nagyon jó volt a mozgás is. Az egész terhesség alatt nem volt vizesedésem és a minden zökkenőmentesen ment. A szülés végül császármetszéssel történt, mert a picurkám annyira izgága volt a pocakban, hogy teljesen rátekeredett a köldökzsinór, így nem tudott kijönni. De a vajúdáskor is eszemben volt a Marcsitól tanult a légzőgyakorlat, alkalmaztam is. Hálával tartozom Marcsinak, nagyon szerencsés vagyok, hogy egymáshoz terelt minket az élet.
Sziasztok, szeretném elmesélni a Mi történetünket. A mozgás mindig is az életem része volt, így a baba tervezés időszakában is szerettem volna megtámogatni a testemet és a lelkemet a mozgás örömével, olyan tornát kerestem, ami segítségemre lehet a kialakult PCO legyőzésében. Némi keresgélés után találtam rá Marcsira és az AVIVA tornára. Az online tanfolyam után, ahol Marcsi mindent részletesen elmagyarázott, bemutatott, lelkesen gyakoroltam. Nagyon rövid időn belül (2 hónap) plusz jelzést mutatott a terhességi teszt. Nagyon hálás vagyok a tornának, hiszem, hogy segített. Mai napig tornázom itthon, a ciklusom teljesen szabályos és a terhesség előtti fájdalmas görcsöktől is elköszöntem. Mindenkinek csak ajánlani tudom, hogy gyakorolja ezt a tornát, nem hosszú, nem fárasztó ellenben sokat tud javítani az életminőségen.
Szia Marcsi! Még egyszer nagyon szépen köszönöm a tornát, nagyon sokat segített, a nővérek hasonló pozíciókat kértek tőlem a gyorsabb tágulás érdekében, mint amiket együtt csináltunk, és így 7 óra alatt teljesen ki tudtam tágulni, ami lehetővé tette hogy természetes úton szüljek úgy is, hogy faros baba volt. Úgyhogy nagyon hálás vagyok, köszönöm, hogy hozzájárultál ahhoz, hogy ilyen könnyű, gyönyörű szülésem legyen!!
Szia Marcsi! Még egyszer nagyon szépen köszönöm a tornát, nagyon sokat segített, a nővérek hasonló pozíciókat kértek tőlem a gyorsabb tágulás érdekében, mint amiket együtt csináltunk, és így 7 óra alatt teljesen ki tudtam tágulni, ami lehetővé tette hogy természetes úton szüljek úgy is, hogy faros baba volt. Úgyhogy nagyon hálás vagyok, köszönöm, hogy hozzájárultál ahhoz, hogy ilyen könnyű, gyönyörű szülésem legyen!!
Helyszínek: 2310 SZIGETSZENTMIKLÓS, Bajcsy Zsilinszky u. 1/a Sziget Dance Tánc és Egészség Stúdió (Bowling Cafe I. emelet) és 2040 BUDAÖRS, Lévai u. 29. Mandala Mozgásstúdió és Biobolt